طاہر تونسوی

پروفیسر ڈاکٹر طاہر تونسوی اردو اور سرائیکی کے ممتاز محقق، ادیب، شاعر، نقاد اور پروفیسر تھے۔

حالات زندگی 
ان کا اصل نام حفیظ الرحمٰن طاہر تھا۔ وہ 1948ء میں تونسہ شریف، ضلع ڈیرہ غازی خان، پاکستان میں ملک خدا بخش محمود کے گھر پیدا ہوئے۔ ڈیرہ غازی خان سے میٹرک، گورنمنٹ کالج ملتان سے انٹرمیڈیٹ اور اورینٹل کالج لاہور سے ایم اے (اردو) کیا۔ ڈاکٹر خواجہ محمد زکریا کی زیرِ نگرانی جامعہ پنجاب سے سید مسعود حسن رضوی- احوال و آثار کے عنوان سے مقالہ لکھ کر  پی ایچ ڈی کی ڈگری حاصل کی۔ 1974ء میں محکمہ تعلیم سے وابستہ ہوئے اور مختلف کالجوں میں تعینات رہے۔ ملتان تعلیمی بورڈ کے چیئرمین اور ملتان ڈویژن کے ڈائریکٹر ایجوکیشن بھی رہے۔ گورنمنٹ کالج لاہور، بہاء الدین زکریا یونیورسٹی، یونیورسٹی آف سرگودھا اور گورنمنٹ کالج یونیورسٹی فیصل آبادکے شعبہ اردو سے بھی وابستہ رہے۔

تصانیف
 ملتان میں اردو شاعری 
 اقبال اور مشاہیر 
 مسعودحسن رضوی ادیب: کتابیات 
 مسعود حسن رضوی ادیب: حیات اور کارنامے
 ڈاکٹر فرمان فتح پوری - احوال و آثار
 طنز و مزاح: تاریخ تنقید اتخاب، تجزیے 
 دنیائے ادب کا عرش
 شجر سایہ دار صحرا کا
 ہم سفر بگولوں کا
 رجحانات
 حیاتِ اقبال 
 تذکرہ کتابوں کا 
 فیض احمد فیض: تنقیدی مطالعہ 
 شاعرِ خوشنوا: فیض احمد فیض
 اقبال اور سید سلیمان ندوی
 تحقیق و تنقید: منظرنامہ
 جہان ِ تخلیق کا شہاب 
 وہ میرا محسن وہ تیرا شاعر 
 نصاب تعلیم اور اکیسویں صدی 
 جہت ساز قلم کار: ڈاکٹر سلیم اختر 
 خواجہ غلام فرید - شخصیت اور فن 
 عکس فرید
 سرائیکی کتابیات آغاز تا 1993ء 
 اقبال اور عظیم شخصیات
 اقبال شناسی اور نخلستان 
 اقبال اور پاکستانی ادب
 اقبال اور مشاہیر
 ہم سخن فہم ہیں 
 سرائیکی ادب، ریت تے روایت

وفات
ڈاکٹر طاہر تونسوی 31 دسمبر 2019ء کو ملتان، پاکستان  میں انتقال کر گئے۔

مزید دیکھیے
 طاہر سلیم

حوالہ جات 

1948ء کی پیدائشیں
31 دسمبر کی وفیات
2019ء کی وفیات
بیسویں صدی کے پاکستانی شعرا
پاکستانی ادبی نقاد
پاکستانی ادبی نقاد
اردو محققین
اردو تنقید نگار
پاکستانی مسلم شخصیات
پاکستانی معلمین
فضلا جامعہ پنجاب
اورینٹل کالج کے فضلا